মজিলার স্মার্টফোন, ফায়ারফক্স অপারেটিং সিস্টেম, দাম মাত্র ২ হাজার টাকা। তৈরি করছে জনপ্রিয় ওয়েব ব্রাউজার মজিলা। ব্রাউজার প্রতিষ্ঠানের তৈরি এ স্মার্টফোনটি হবে বিশ্বের সব থেকে সাশ্রয়ী মূল্যের স্মার্টফোন। মাত্র ২৫ ডলার বা ২ হাজার টাকার এ ফোনটি তৈরির জন্য এরই মধ্যে চীনের চিপ নির্মাতা প্রতিষ্ঠান স্পিডট্রামের সঙ্গে চুক্তি করেছে মজিলা। ফায়ারফক্স অপারেটিং সিস্টেম চালিত এ স্মার্টফোনে থাকবে ৩.৫ ইঞ্চি ডিসপ্লে, যার রেজুলেশন ৩২০ বাই ৪৮০ পিক্সেল। এছাড়া থাকবে ওয়াইফাই, বস্নুটুথ, এফএম রেডিও ও ২ মেগাপিক্সেল ক্যামেরা। ডিফল্ট ব্রাউজার থাকবে মজিলা ফায়ারফক্স, যাতে থাকবে এইচটিএমএল৫ সাপোর্ট। বিশ্লেষকদের ধারণা স্মার্টফোনের জন্য ফায়ারফক্স অপারেটিং সিস্টেম নিয়ে পরীক্ষা-নিরীক্ষায় এবার আসবে গতি, স্মার্টফোন ব্যবহারকারীরা অচিরেই পাবেন আরও একটি চমৎকার অপারেটিং সিস্টেম। আর মজিলার হাত ধরে আসবে অসংখ্য নতুন নতুন ও উন্নতমানের অ্যাপস